ANEXA NR.1
METODOLOGIE

Privind acordarea  ajutoarelor de încălzire pentru  sezonul 2006 – 2007, acordate unor categorii defavorizate 
1. În vederea acordării ajutoarelor de încălzire suplimentare se vor utiliza cererile tip elaborate de Guvern prin Normele metodologice de aplicare a OUG nr.57/2006  şi vor fi înaintate centrelor Colterm, o singură dată pentru ambele tipuri de ajutoare.
La stabilirea ajutorului de încălzire suplimentar se vor folosi bazele de date rezultate din prelucrarea cererilor aprobate prin Ordonanţa de Urgenţă nr.57/2006.
Cererile vor fi însoţite de documente justificative privind componenţa familiei şi veniturile realizate de membrii acesteia, sau, după caz, de persoana singură, în luna anterioară depunerii cererii, de actul de proprietate / contractul de închiriere / împuternicire specială, după caz, precum şi de declaraţiile prevăzute în anexa nr.2 la prezenta hotărâre.
În cazul în care condiţiile pentru obţinerea de ajutor suplimentar prevăzute de prezenta hotărâre sunt îndeplinite ulterior termenului de depunere a cererii, acordarea ajutorului suplimentar se face începând cu luna în care îşi depun cererea. 
Prin veniturile familiei se înţeleg:

- venituri din salarii şi asimilate salariilor;
- venituri din pensii;

- indemnizaţii şi stimulente pentru creşterea copilului;

- burse pentru elevi sau studenţi;
- venituri din cedarea folosinţei bunurilor (chirii);

- venituri din activităţi desfăşurate de persoane care execută profesii liberale sau autorizate potrivit legii să desfăşoare activităţi independente;

- venituri din agricultură şi silvicultură;

- indemnizaţii de şomaj şi alocaţii de sprijin;

- venituri din contracte de colaborare încheiate în baza codului civil;
- venituri din dividende şi dobânzi;

- venituri din venitul minim garantat conform Legii 416;

- venituri suplimentare (mijloace de transport şi utilaje);

2. În cazul persoanelor care declară venit „zero”, acordarea ajutorului de încălzire se va face sub rezerva efectuării unei anchete sociale ulterioare. 
3. (1) Titularul ajutorului pentru încălzirea locuinţei este proprietarul locuinţei sau titularul contractului de închiriere al acesteia ori alt membru de familie major şi legal împuternicit de proprietarul locuinţei sau de titularul contractului de închiriere ori, după caz, reprezentantul legal al persoanei singure care nu a împlinit vârsta de 18 ani. 

     (2) Împuternicirea dată de proprietar sau de titularul contractului de închiriere poate fi în formă autentică (autentificată la notar), sau sub semnătură privată (scrisă de mână).

4. (1) Ceilalţi membri ai familiei trebuie fie să aibă acelaşi domiciliu sau reşedinţă, fapt dovedit cu documentele de identitate, fie sa locuiască împreună cu titularul cererii, să fie înscrise în cartea de imobil şi să fie luate în calcul la stabilirea cheltuielilor pentru întreţinerea locuinţei. În acest din urmă caz, este necesar să se anexeze cererii de acordare a ajutorului de încălzire  adeverinţă de la asociaţia de proprietari / locatari, care să precizeze faptul că aceştia locuiesc la adresa respectivă, sunt luaţi în calcul la stabilirea cheltuielilor pentru întreţinerea locuinţei si sunt trecuţi în cartea de imobil. 
     (2) În cazul în care membrii familiei, alţii decât titularul ajutorului, deţin în proprietate vreunul dintre bunurile mobile prevăzute în anexa nr.3 la prezenta hotărâre, trebuie să completeze o declaraţie pe proprie răspundere, care să cuprindă datele de identificare ale proprietarului şi ale bunului. Această declaraţie se va anexa declaraţiei titularului ajutorului de încălzire. 
5. Titularii ajutorului de încălzire au obligaţia de a aduce la cunoştinţa Primăriei Municipiului Timişoara - Direcţia de Asistenţă Socială Comunitară, orice modificare intervenită în componenţa familiei sau a veniturilor acesteia, precum şi schimbarea adresei pentru care s-a solicitat ajutorul, în termen de 5 zile de la data apariţiei acesteia, cu depunerea documentelor care să ateste noua situaţie (respectiv a documente justificative privind componenţa familiei, sau privind veniturile realizate de membrii acesteia, sau adeverinţă de la asociaţia de proprietari / locatari de la noua adresă şi contractul de proprietate / închiriere / împuternicire, după caz)
În cazul în care se constată modificarea adresei iniţiale, în lipsa depunerii documentelor justificative prevăzute la pct. 5 care să ateste îndeplinirea condiţiilor prevăzute de prezenta hotărâre pentru noua adresă, nu se va mai putea acorda ajutorul de încălzire.


6. Încetarea acordării ajutorului de încălzire se va dispune de către Primar, prin dispoziţie motivată, întocmită în baza referatului întocmit de Direcţia de Asistenţă Socială Comunitară.


7. Persoanele sau familiile care deţin în proprietate mai multe imobile (clădiri sau terenuri)  nu pot beneficia de ajutorul la încălzire acordat prin prezenta hotărâre.

8. În cazul unor declaraţii false, pe lângă sancţiunile prevăzute de codul penal se vor aplica şi următoarele sancţiuni:

- persoanele respective nu vor mai beneficia de ajutoare şi scutiri acordate de către Consiliul Local pe o perioadă de 5 ani.
- sumele acordate nejustificat, vor fi recuperate în condiţiile legii
9. Reprezentanţii asociaţiilor de proprietari (locatari) vor depune dosarele cu cererile completate la centrele operative Colterm, până cel târziu 1 decembrie 2006.

10. Colterm trimite dosarele privind ajutorul suplimentar la Direcţia de Asistenţă Socială Comunitară, pentru verificarea datelor, stabilirea dreptului la ajutorul suplimentar de încălzire, întocmirea referatului şi a dispoziţiei primarului până la 21 decembrie 2006.

11. Comunicarea acordării ajutorului sau a respingerii cererii, precum şi a încetării acordării ajutorului, se va face către fiecare asociaţie de proprietari (locatari), prin borderou de către Primărie,  prin intermediul centrelor – Colterm, până la data de 30 decembrie 2006.

12. Direcţia de Asistenţă Socială Comunitară va transmite baza de date cu sumele aprobate la Colterm până cel târziu data de 29 decembrie 2006.

13. Colterm va comunica asociaţiilor lunar borderourile cu sumele aprobate până în data de 5 a fiecărei luni pentru luna precedentă.

14. Colterm în baza borderourilor completate de asociaţii întocmeşte centralizatorul cu sumele solicitate conform consumului şi le va transmite Serviciului Buget din cadrul Primăriei pentru viză şi decontare.
15. Ajutorul suplimentar neconsumat în perioada noiembrie – aprilie se reportează pe lunile următoare.
16. Modelul borderoului cuprinzând costurile pentru încălzire şi ajutoarele suplimentare acordate prin hotărârea consiliului local  va fi pus la dispoziţie de către S.C.  Compania Locală de Termoficare „COLTERM” S.A..

